Portefeuljekomitee bekommerd oor SAUKSABC-gebou in Kaapstad Foto: Maroela Media Die komitee het die SAUK versoek om gehoor te gee aan ŉ interim hofbevel wat die openbare uitsaaier verbied om sy omstrede redaksionele besluit om nié gewelddadige betogings uit te saai nie verder te implementeer. “Die komitee neem kennis van die uitspraak in die hooggeregshof in Pretoria en hoop dat die SAUK by die uitspraak sal hou,” het Humphrey Maxegwana, voorsitter van die komitee, gesê. Maxegwana het gesê die komitee sal tydens ŉ vergadering in Augustus vrae aan die minister van kommunikasie, Faith Mtuhambi, stel oor die gebeure by die SAUK. “Die komitee is diep bekommerd oor die verwikkelinge by die SAUK. Dit nadat die komitee gehoor het die SAUK het agt van sy joernaliste afgedank.” Maxegwana het gesê hoewel hulle nie kennis dra van die omstandighede rondom die saak nie, afdankings van werknemers ŉ rede tot kommer is veral in ŉ land met hoë vlakke van werkloosheid.